പോരാളി ഷാജിയുടെ വെരിഫൈഡ് പേജാണ് റിപ്പോര്ട്ടര് ചാനലിന്റെ ഫെയ്സ്ബുക്ക് പേജ്: രാഹുല് മാങ്കൂട്ടത്തില് റിപ്പോര്ട്ടര് ചാനലിനെതിരെ വിമര്ശനവുമായി യൂത്ത് കോണ്ഗ്രസ് സംസ്ഥാന ജനറല് സെക്രട്ടറി രാഹുല് മാങ്കൂട്ടത്തില്. പോരാളി ഷാജിയുടെ വെരിഫൈഡ് പേജാണ് റിപ്പോര്ട്ടര് ചാനലിന്റെ ഫേയ്സ്ബുക്ക് പേജെന്നും പോരാളി ഷാജിയുടെ അഡ്മിന് നികേഷ് കുമാറാണോയെന്ന് ആരെങ്കിലും സംശയിച്ചാല് അവരെ കുറ്റപ്പെടുത്താനാവില്ലെന്നും രാഹുല് ഫെയ്സ്ബുക്ക് കുറിപ്പില് പറഞ്ഞു കുറിപ്പിന്റെ പൂര്ണരൂപം: ദിനേശ് ബീഡിയും ദേശാഭിമാനിയുമെല്ലാം ആദ്യകാല സി.പി.എം അണികളുടേയും നേതാക്കളുടേയും ആശയത്തോടും ആദര്ശത്തോടും ചേര്ന്ന് നില്ക്കുന്നവയായിരുന്നു. കാലം മാറി കഥ മാറി കൂപ്പറിന്റെ പുറകിലിരുന്ന് കൈവീശുകയും വിസ്മയ പാര്ക്കില് നീന്തിത്തുടിക്കുകയും എതിരഭിപ്രായമുള്ളവരോട് വേദമോതാന് കൊടി സുനിയും കിര്മാണിയും ഷാഫിയും താത്വിക ആചാര്യന്മാരായപ്പോള് സി പി എമ്മിന്റെ സൈദ്ധാന്തിക ജീഹ്വ പോരാളി ഷാജിയായിരുന്നു. ക്വട്ടേഷന്, സ്വര്ണ്ണക്കടത്ത് എന്നിവയോടൊപ്പം കാണാമറയത്തിരുന്ന് കോണ്ഗ്രസിനെ തെറി വിളിക്കുകയും, വെല്ലുവിളിക്കുകയും, ഒളിക്യാമറയുമായി നടക്കുന്ന പോരാളി ഷാജിയുടെ വെരിഫൈഡ് പേജാണ് റിപ്പോര്ട്ടര് ചാനലിന്റെ ഫേസ്ബുക്ക് പേജ്. കോണ്ഗ്രസ് നേതാക്കളുടെ വാക്കുകള് ഇഴ പിരിച്ചെടുത്ത് അതിനിടയില് പീച്ചാത്തി കേറ്റി വെക്കാന് കാണിക്കുന്ന വ്യഗ്രത കാണുമ്ബോള് പോരാളി ഷാജിയുടെ അഡ്മിന് നികേഷ് കുമാറാണോയെന്ന് ആരെങ്കിലും സംശയിച്ചാല് അവരെ കുറ്റപ്പെടുത്താനാവില്ല. സൈബര് വെട്ടുകിളിക്കൂട്ടങ്ങളുടെ ലൈക്കും ഷെയറും കിട്ടാന് റിപ്പോര്ട്ടര് തരം താഴ്ന്നു താഴ്ന്നു കിണറ്റിലിറങ്ങരുത്.